**A GMO-mentes védjegy tanúsítási rendszerbe belépés milyen költségekkel jár (tanúsítás, védjegyhasználat, stb)?**

A Védjegy Szabályzat (továbbiakban: VSz) alapján un. **tanúsító auditra** kerül sor a Kérelmező létesítményében. A tanúsító auditért – annak végrehajtása előtt a Kérelmezővel kötött szerződés alapján - **80.000.-Ft+ Áfa**, azaz nyolcvanezer forint+ Áfa összeget kell befizetnie a Kérelmezőnek a Tanúsító Szervezet számlájára. A tanúsító audit végrehajtása nem jelent garanciát a Kérelmező számára a védjegy használat elnyerésére. A tanúsító audit során megtörténik a létesítmény kockázati besorolása. A Tanúsító Szervezet **védjegy használati szerződést** köt a Kérelmezővel.. A Védjegy Használó a védjegy használatáért és a tanúsítási szolgáltatásért **védjegyhasználati díjat** fizet a Tanúsító Szervezetnek. A védjegyhasználati díj függ a Védjegy Használó kockázati besorolásától és egyéb, jelen dokumentumban meghatározott paraméterektől. A védjegyhasználati díjat a Tanúsító Szervezet állapítja meg az alábbi táblázat alapján:

|  |  |  |
| --- | --- | --- |
| **Kockázati besorolás** | **Védjegyhasználati díjaz első évben****(1 létesítmény esetén)** | **Védjegyhasználati díja 2. évtől****(1 létesítmény esetén)** |
| Minimális kockázatú létesítmény | 150 000 Ft | 83 333 Ft |
| Alacsony kockázatú létesítmény | 150 000 Ft | 100 000 Ft |
| Közepes kockázatú létesítmény | 150 000 Ft | 150 000 Ft |

**Laboratóriumi vizsgálat** szükségessége esetén annak költségeit a Tanúsító Szervezet egyedileg számítja fel a Védjegy Használónak.

A Tanúsító Szervezet az éves védjegyhasználati díjat a Védjegy Használóval kötött használati szerződésben rögzíti. A szerződés megkötésére akkor kerül sor, ha sikeres tanúsító auditot követően a védjegy használati díj befizetése megtörtént. A védjegyhasználati díj megállapításakor a Tanúsító Szervezet indokolt esetben a fenti táblázatban foglaltaktól eltérő, legfeljebb 20%-kal alacsonyabb vagy magasabb összeget is megállapíthat. A következő éves védjegy használati díjat a használati szerződés megkötésének időpontjától számított egy év lejárta előtt harminc nappal kell befizetni a Tanúsító Szervezet számlájára.

**Tanúsító audit előtti előzetes felmérés és tanácsadás**: A Tanúsító Szervezet a Kérelmező igénye esetén előzetes felmérést és tanácsadást végezhet, melynek díja nem haladhatja meg a tanúsító audit összegének 70%-át.